Vokietijos ir Baltijos šalių prekybos rūmai Estijoje, Latvijoje, Lietuvoje
Vokietijos ir Baltijos šalių prekybos rūmai Estijoje, Latvijoje, Lietuvoje (AHK) (vok. Deutsch-Baltische Handelskammer in Estland, Lettland, Litauen, AHK Baltische Staaten) – Vokietijos Federacijos Užsienio prekybos rūmai. Ištakos – 3 atstovybės Baltijos valstybėse, prieš 20 metų pradėjusios savo veiklą kaip Vokietijos ūkio delegacijos. Oficialiai rūmai įkurti 2004 metų pavasarį ir atstovauja Vokietijos bei Baltijos šalių verslo interesams Estijoje, Latvijoje ir Lietuvoje. Sostinėse Taline, Rygoje, Vilniuje įsikūrę rūmai vienija daugiau nei 400 narių. Pagrindinis rūmų tikslas yra prekybinio ir ekonominio bendradarbiavimo tarp Vokietijos ir Baltijos šalių skatinimas. Rūmai padeda Vokietijos verslininkams užmegzti kontaktus su visų trijų Baltijos šalių įmonėmis. Teikia Lietuvos įmonėms informaciją apie Vokietijos įmones bei Vokietijos verslo pasiūlymus bendradarbiavimui. Taip pat ieško bendradarbiavimo partnerių, teikia reikiamą informaciją bei paramą vystant verslą Vokietijoje. Svarbiausios paslaugos: Naujų rinkų įsisavinimas – individuali pagalba nuo atitinkamos ūkio šakos duomenų pateikimo iki tikslinės verslo partnerių paieškos; Verslo partnerių paieška – potencialių bendradarbiavimo partnerių profilių apibrėžimas, tinkamumo patikrinimas bei atrinktų įmonių veiklos profilių paruošimas; Tikslinė adresų paieška – įmonių sąrašo, pagal tam tikrą ūkio šaką, parengimas; Verslo pasiūlymai – galimybė įmonėms pateikti savo verslo pasiūlymus rūmų interneto svetainėje; Investuotojų konsultavimas – pirminės konsultacijos dėl įmonės steigimo, finansavimo galimybių, leidimų, personalo paieškos ir pan. Renginių organizavimas – profesionalios renginių organizavimo paslaugos iš vienų rankų: nuo renginio koncepcijos parengimo iki įgyvendinimo. Organizuojamos įmonių prezentacijos, verslininkų delegacijų kelionės, spaudos konferencijos ir seminarai. Buhalterinės apskaitos paslaugos – įgalioti įmonių vardu rūmai vykdo mokestinius įsipareigojimus pagal galiojančius teisės aktus bei siūlo darbo užmokesčio apskaitos, personalo administravimo ir buhalterinės apskaitos paslaugas; PVM susigrąžinimo paslaugos – pateikia paraiškas dėl įmonių PVM, sumokėto Vokietijoje, Baltijos šalyse ar kitoje šalyje, susigrąžinimo; Personalo paieška – teikia skelbimus personalo paieškai, atlieka personalo atranką bei atrenka tinkamus kandidatus. Taip pat teikia darbo užmokesčio apskaitos paslaugą; Paslaugos parodų srityje – įvairiapusės su parodomis susijusios paslaugos bei informacija apie parodas Vokietijoje, Estijoje, Latvijoje ir Lietuvoje. Vokietijos ir Baltijos šalių prekybos rūmai yra pasaulinio AHK tinklo narys bei oficialus svarbiausių Vokietijos parodų bendrovių („Messe Berlin“, „Koelnmesse“, „Deutsche Messe/Hannover“, „Hamburg Messe und Congress“ „Messe München International“, „Spielwarenmesse/Nürnberg“, „Leipziger Messe“) atstovas Baltijos šalyse. Adresas Lietuvoje: Vinco Kudirkos g. 6, LT-03105 Vilnius.